Produkty a služby v roku 2011 (2010)

PO (1) 1: ENISA ako pomocník pre zlepšenie spolupráce Hlavným cieľom prvého pracovného okruhu (PO1) bolo podporovať Európsku komisiu a členské štáty pri budovaní súčasných kooperačných schém na účely zintenzívnenia výmeny informácií a spolupráce medzi členskými štátmi. Ide o poskytovanie údajov a stanovísk Komisii s cieľom pomáhať jej pri vypracovaní nového nariadenia, ako aj identifikáciu a presadzovanie osvedčených postupov na podporu týchto právnych predpisov. Táto práca zaraďuje a berie do úvahy rokovania Európskeho fóra pre členské štáty (EFMS) a Európskeho verejno-súkromného partnerstva pre odolnosť(EP3R). Problémy, ktoré treba riešiť, boli opísané v ďalších dokumentoch, najmä v oznámeniach Európskej komisie o bezpečnosti (COM 2006251), dokumente CIIP (COM 2009149), ktoré zdôraznili dôležitosť bezpečnosti sietí a informácií a odolnosť pri vytváraní jednotného Európskeho informačného priestoru, a digitálnu agendu. Keďže sa vzájomné prepojenia stávajú zložitejšími, poškodenie v jednej infraštruktúre sa môže ľahko rozšíriť za hranice (geografické a jurisdikčné), ako aj do iných infraštruktúr a prejaviť sa tak v celej Európe. Globálny charakter telekomunikačných obchodných subjektov si vyžaduje spoločný prístup k riešeniu problémov, ako je odolnosť a bezpečnosť verejných komunikačných sietí. Počet výstupov: 13 PO2 – Zlepšenie celoeurópskej CIIP (2) a odolnosti Cieľom druhého pracovného okruhu (PO2) je pomáhať členským štátom pri uplatňovaní bezpečných a odolných ICT systémov a zvýšiť úroveň ochrany kritických informačných infraštruktúr a služieb v Európe. Tento pracovný okruh je úzko spätý s akčným plánom CIIP opísaným v oznámení Komisie z marca 2008 a marca 2011. Veľká časť tejto práce takisto aj priamo podporuje ciele stanovené v dokumente stratégie vnútornej bezpečnosti ako aj digitálnej agende. Pracovné balíky v oblasti CIIP sú väčšinou prirodzeným pokračovaním práce, ktorá sa vykonáva ako súčasť pracovného programu 2010. Konkrétnejšie, cieľom tohto pracovného okruhu je: — posilniť operačnú spôsobilosť členských štátov prostredníctvom pomoci zainteresovaným stranám zvýšiť ich úroveň efektívnosti a účinnosti, — podporovať a presadzovať cvičenia na celoeurópskej úrovni, — odhaľovať a riešiť problémy bezpečnosti informácií v CIIP, — odhaľovať a riešiť problémy bezpečnosti informácií v ICT a vzájomne prepojených sieťach, — podporovať pracovné skupiny EÚ-USA v oblasti kybernetickej bezpečnosti a počítačovej kriminality zriadené v rámci samitu EÚ-USA 20. novembra 2010. Počet výstupov: 16 OP3: ENISA ako presadzovateľ koncepcie ochrany súkromia a dôvery OP3 pozostával zo štyroch pracovných balíkov (PB): — Porozumenie a analýza ekonomických stimulov a bariér informačnej spoločnosti. — Zabezpečenie správneho začlenenia súkromia, identity a dôvery do nových služieb. — Podpora vykonávania článku 4 smernice o súkromí (a elektronických komunikáciách) (2002/58/ES). — Presadzovanie zriadenia Európskeho mesiaca bezpečnosti informačných technológií. V prvom PB sa analyzovali ekonomické bariéry a stimuly na zlepšenie bezpečnosti informácií na celoeurópskej úrovni. ENISA analyzovala ekonomické motívy a bariéry v oblasti práva, politík a v technických a vzdelávacích sférach a zistila možné zlepšenia.V druhom PB sa skúmalo, ako sú súkromie, identita a dôvera začlenené do nových služieb, a navrhli sa v ňom odporúčania na zlepšenia. Cieľom bolo posúdiť a zhodnotiť súčasný vývoj v oblasti ochrany súkromia jednotlivcov a zvýšenia úrovne dôvery v služby siete. Tretí PB sa týkal podpory, ktorú ENISA zabezpečila na vykonanie článku 4 smernice o súkromí (a elektronických komunikáciách). Išlo o pokračovanie spolupráce s článkom 29, EDPS ako aj Európskou komisiou (GR JUST a GR INFSO), pričom cieľom bolo preskúmať, ako prakticky vykonať ustanovenia článku 4 na úrovni EÚ. ENISA napokon spolupracovala s členskými štátmi na organizácii Európskeho mesiaca kybernetickej bezpečnosti. Počet výstupov: 5